joelniklaus/EU_Wikipedias huggingface dataset:
Chlorid kademnatý

Chlorid kademnatý (CdCl2) je anorganická zlúčenina chlóru a kadmia. Za bežných podmienok ide o bielu hygroskopickú kryštalickú látku, veľmi dobre rozpustnú vo vode a mierne rozpustnú v etanole. Hoci sa považuje za iónovú zlúčeninu, jeho väzby majú výrazne kovalentný charakter. Kryštálová štruktúra chloridu kademnatého, zložená z dvojrozmerných vrstiev iónov, je referenčná pre popis iných kryštálových štruktúr. Chlorid kademnatý sa vyskytuje aj vo forme dihydrátu (CdCl2 • 2 H2O) a hemipentahydrátu (CdCl2 • 5½ H2O).

Štruktúra 
Chlorid kademnatý tvorí kryštály s romboedrálnou symetriou. Veľmi podobnú kryštálovú štruktúru má i jodid kademnatý. Jednotlivé vrstvy v týchto dvoch štruktúrach sú identické, ale v chloride kademnatom sú chloridové ióny rozmiestnené v tesne usporiadanej kubickej mriežke (CCP), zatiaľ čo jodid kademnatý je usporiadaný v tesnej šestorečnej mriežke (HCP).

Chemické vlastnosti 
Chlorid kademnatý sa dobre rozpúšťa vo vode a ďalších polárnych rozpúšťadlách. Vo vode je vysoká rozpustnosť daná čiastočne tvorbou komplexných iónov, napríklad [CdCl4]2-. Vďaka tomuto správaniu je chlorid kademnatý slabou Lewisovu kyselinou.
CdCl2 + 2 Cl- → [CdCl4]2-

Pomocou veľkých katiónov možno izolovať trojuholníkový bipyramidálny ión [CdCl5]3-.

Príprava 
Bezvodý chlorid kademnatý sa môže pripraviť pôsobením bezvodého chlóru alebo chlorovodíka na zahriate kovové kadmium:
Cd + 2 HCl → CdCl2 + H2

Pomocou kyseliny chlorovodíkovej možno získať hydratovaný chlorid kademnatý, a to z kadmia alebo oxidu či uhličitanu kademnatého.

Použitie 
Chlorid kademnatý možno využiť na prípravu sulfidu kademnatého, používaného ako kadmiová žlť, čo je ostro žltý stabilný anorganický pigment:
CdCl2 + H2S → CdS + 2 HCl

V laboratóriu sa bezvodý chlorid kademnatý používa na prípravu organokademnatých zlúčenín typu R2Cd, kde R je aryl alebo primárny alkyl. Predtým sa takto syntetizovali ketóny z acylchloridov:
CdCl2 + 2 RMgX → R2Cd + MgCl2 + MgX2
R2Cd + R'COCl → R'COR + CdCl2

Takáto regenerácia bola väčšinou vytlačená organickými zlúčeninami medi, ktoré sú oveľa menej toxické.

Chlorid kademnatý sa používa aj pri fotokopírovaní, farbení a galvanickom pokovovaní.

Toxicita 
Chlorid kademnatý je veľmi toxický, karcinogénny, mutagénny a teratogénny. IARC ho radí do skupiny 1, teda „preukázaný karcinogén pre človeka“.

Podobné látky 
 Bromid kademnatý
 Fluorid kademnatý
 Jodid kademnatý
 Chlorid ortutnatý
 Chlorid vápenatý
 Chlorid zinočnatý

Referencie

Literatúra

Externé odkazy 
 International Chemical Safety Card 0116
 IARC Monograph „Cadmium and Cadmium Compounds“
 National Pollutant Inventory - Cadmium and compounds

Zdroj 

Zlúčeniny kadmia
Kademnatý
Kademnatý
Reagencie pre organickú chémiu
Karcinogény IARC skupiny 1
Mutagény
Teratogény
Pravoslávna patriarchálna katedrála (Bukurešť)

Pravoslávna patriarchálna katedrála v rumunskom hlavnom meste Bukurešť je hlavným katedrálnym chrámom Rumunskej pravoslávnej cirkvi. Nachádza sa neďaleko paláca patriarchov Rumunskej pravoslávnej cirkvi.

Dejiny
Katedrála bola postavená v rokoch 1654 až 1658 počas panovania Koštantína I. Serbana Basaraba. Sú v nej uložené relikvie sv. Demetera, patróna Bukurešti. Patrónmi chrámu sú cisár svätý Konštantín a jeho matka svätá Helena.

Externé odkazy 
 Pravoslávna katedrála v Bukurešti

Architektúra z 1658
Stavby v Bukurešti
Bukurešť
Korunovačné kostoly
Andrea Járová

Andrea Járová (* 13. marec 1984, Bratislava) je slovenská modelka a playmate. Meria 171 cm a jej miery sú 89 – 60 – 91.

Vyštudovala hotelovú akadémiu. Momentálne (2012) študuje na právnickej fakulte na Paneurópskej vysokej škole.

S modelingovou kariérou začala v päťnástich rokoch. V roku 2002 získala na Miss Globe v Istanbule ocenenie Miss Photogenic. V roku 2008 sa zúčastnila Miss Universe SR. Získala dve oceneniaMiss Média a Miss Global Profit Technologies. V novembri 2009 sa objavila na titulnej fotke slovenskej verzie mesačníka Playboy. Na základe tejto fotky a následného diváckeho hlasovania získala 29. apríla 2010 titul slovenská playmate roka 2009. Po Eve Cifrovej, ktorá vyhrala za rok 2007 a Alexandre Kotvanovej (2008) sa teda stala treťou slovenskou playmate. Následne v máji 2010 bola uverejnená na titulnej stránke slovenskej edície Playboyu ako slovenská playmate roka 2009. V novembri 2010 bola uverejnená na titulnej stránke americkej a srbskej edície Playboyu. V januári 2011 fotila pre venezuelskú edíciu Playboyu. V septembri 2011 vyhrala reality show Farma.

Vo Voľbách do Národnej rady Slovenskej republiky v roku 2012 kandidovala za stranu PRÁVO A SPRAVODLIVOSŤ zo 69. miesta. Skončila na 16. mieste s počtom hlasov 214, čo tvorilo približne 2,02% hlasov politickej strany.

V máji 2012 si zahrala vo filme Tak fajn!.

Referencie

Externé odkazy 
 Andrea Járová na stránke zoznam.sk
 Andrea Járová na stránke manekynka.sk

Narodenia v 1984
Slovenské modelky
Fotis Kuvelis

Fotis Kuvelis, gr. Φώτης Κουβέλης (* 3. september 1948, Volos, Grécko) je grécky politik, predseda mimoparlamentnej politickej strany DIMAR (Demokratická ľavica).

Životopis 
Narodil sa v roku 1948 v meste Volos v Tesálii, vyštudoval právo v Aténach. Od roku 1987 do roku 1989 bol predsedom komory gréckych právnikov. V roku 1989 bol ministrom spravodlivosti vo vláde Tzanisa Tzanetakisa.

V roku 2009 bol zvolený do parlamentu ako poslanec ľavicovej strany SYRIZA Alexisa Tsiprasa. V krízovom období, v roku 2010 založil vlastnú politickú stranu DIMAR (Dimokratiki Aristera – Demokratická ľavica) a kritizoval mnohé opatrenia vlády Jeorja Papandreua a Lukasa Papadimosa, bol proti tvrdej dohode o pôžičkách a šetreniu.

V predčasných voľbách v máji 2012 získala jeho strana skoro 6%, no vládu nikto nevytvoril. V nasledujúcich voľbách o mesiac neskôr mala Kuvelisova strana rovnaký výsledok. Po rokovaniach Kuvelis súhlasil s účasťou v technokratickej vláde spoločne s víťaznou pravicovou Nea Dimokratia Antonisa Samarasa a treťou socialistickou stranou PASOK Evangelosa Venizelosa. Táto vláda má za cieľ pokračovať v úsporných opatreniach a zmiernení ich dopadov na grécke obyvateľstvo.

V rozhodujúcom hlasovaní v novembri 2012 za „úsporný balíček Memorandum III.“, ktorý má ušetriť 13 miliárd eur výmenou za poskytnutie 30 miliárd eur z druhej pôžičky Grécku však Kuvelis a jeho poslanci úsporný balíček  nepodporili, pretože nesúhlasili s jeho časťou a keďže premiér Samaras odmietol hlasovanie rozdeliť do viacerých častí, poslanci DIMARu sa zdržali hlasovania, pričom návrh prešiel tesnou väčšinou 153 poslancov, kedy zaň nezahlasoval jeden poslanec z „Nea Dimokratia“ a 6 poslancov zo strany PASOK. Kuvelis však oznámil, že aj naďalej chce zostať v koalícii a podporí návrhy, ktoré bude považovať za správne.
Vláda Antonisa Samarasa sa však v júni 2013 dostala do krízy, pretože sa premiér rozhodol zrušiť štátnu televíziu a rádio ERT, proti čomu sa postavili koaliční partneri Evangelos Venizelos a aj Fotis Kuvelis. Samaras sa však vyjadril, že ide iba o dočasné zrušenie, kedy by mala ERT nahradiť nová, finančne menej náročná stanica. Nakoniec sa však s Venizelom dohodli, že sa vytvorí dočasná stanica, ale strana DIMAR s Kuvelisom nesúhlasila a opustila vládu, ktorí tak tvorí len Nea Dimokratia a PASOK. Kuvelis a DIMAR sú tak mimo gréckej vlády. Vo volbách do európskeho parlamentu zaznamenala DIMAR stratu, nedosiahla ani 3% a v predčasných parlamentných voľbách v januári 2015 nezískala ani 1%, čím ostáva mimo parlamentu. Pred voľbami sa snažil Kouvelis dohodnúť s Alexisom Tsiprasom na spolupráci po voľbách, DIMAR sa tiež spojila s mimoparlamentnou stranou zelených, ale to úspechu vo voľbách nepomohlo.

Iné projekty

Externé odkazy 
 Biografia

Grécki politici
Grécki právnici
Vasilis Rapanos

Vasilis Rapanos, gr. Βασίλης Ράπανος (* 1947, Kos, Grécko) je grécky ekonóm a bývalý technokratický minister financií vo vláde Antonisa Samarasa.

Narodil sa v roku 1947 na ostrove Kos, vyštudoval ekonómiu v Aténach. Bol predsedom gréckej národnej banky a tiež v rokoch 2000-2004 poradcom gréckeho ministerstva financií. Do roku 2012 pôsobil ako profesor ekonómie v Aténach. 21. júna 2012 sa stal nestranným ministrom financií vo vláde národnej záchrany Antonisa Samarasa. 25. júna 2012 sa však svojho postu vzdal, pre zdravotné dôvody.

Grécki ekonómovia
Narodenia v 1947
SS Virtus Lanciano 1924

Società Sportiva Virtus Lanciano 1924 alebo len Virtus Lanciano je futbalový klub z talianskeho mesta Lanciano. V sezóne 2012/13 bude hrávať druhú najvyššiu taliansku futbalovú súťaž Sériu B.

História 
Klub vznikol v roku 1920. Takmer 10 prvých rokov svojej existencie strávil mimo oficiálne talianske ligové súťaže. Následne sa zapojil do nižších líg, no väčšinou aj tak hrával mimo týchto súťaží. Až v roku 1938 sa zapojil do oficiálnych líg trvalo. V roku 1940 postúpil do Série C. Následne zostúpil a aspoň do štvrtej najvyššej súťaže postúpil v roku 1978. Do tretej ligy sa klubu podarilo postúpiť až v roku 2001. V roku 2008 sa klub premenoval na svoj súčasný názov. V roku 2012 sa mu podarilo uspieť v play-off tretej ligy a bude tak od sezóny 2012-13 hrávať Sériu B.

Športové úspechy 
Serie C2 - 1
 prvé miesto: 2000-01

Káder mužstva
Súčasná zostava:

Zdroj

Externé odkazy 
Oficiálna webová stránka

Talianske futbalové kluby
Futbalové kluby založené v 1924
Záchranári

Záchranári () je americký animovaný film z roku 1977, produkovaný spoločnosťou Walt Disney Productions. Je to v poradí 23. divadelný animovaný film z takzvanej animovanej klasiky Walta Disneyho.

Referencie

Externé odkazy 
 oficiálna webstránka
 
 

Filmy z 1977
Kreslené filmy Disney
Chris Pine

Christopher Whitelaw "Chris" Pine (* 26. august 1980, Los Angeles, Kalifornia, USA) je americký herec.

Je známy vďaka účinkovaniu v úlohe kapitána James T. Kirka vo filmoch Star Trek (2009), Star Trek Into Darkness (2013) a Star Trek Beyond (2016). Objavil sa vo filmoch ako Denník princeznej 2: Kráľovská svadba (2004), Len trošku šťastia (2006), Legendárna partia (2012), Z for Zachariah (2015) a mnoho ďalších.

Život 
Pine sa narodil v Los Angeles v štáte California. Jeho otec Robert Pine (narodený 1941) je tiež herec a matka Gwynne Gilford (narodená 1946) je bývalá herečka, v súčasnosti pracuje ako psychoterapeutka. Pine má staršiu sestru Katie. Jeho stará mama z matkinej strany Anne Gwynne (rodená Marguerite Gwynne Trice) bola hollywoodska herečka a jeho starý otec z matkinej strany Max M. Gilford (rodený Max Goldfarb) bol zvolený za prezidenta Hollywood Bar Association. Starý otec z matkinej strany pochádzal z ruskej rodiny židovského vyznania; Pine má aj anglické, waleské, nemecké a francúzske korene.
Pine získal bakalársky titul v odbore Anglický jazyk na University of California, Berkeley v roku 2002. Pine bol na výmennom študijnom pobyte na University of Leeds v Anglicku na jeden rok. Študoval aj v American Conservatory Theater v San Francisku.

Pine sa nepovažuje za nábožného človeka, hovorí o sebe ako o agnostikovi.

Iné projekty

Externé odkazy

Zdroj 

Televízni herci USA
Filmoví herci USA
Absolventi University of California, Berkeley
Osobnosti z Los Angeles
Štvorhrbolie

Štvorhrbolie (lat. lamina tectalis (tecti) alebo lamina quadrigemina) je časť stredného mozgu, ktorá tvorí jeho pokrývku, tzv. tectum mesencephalicum (mesencephali). Tvoria ho dve párne vyvýšeniny, horné hrboľčeky (colliculi superiores) a dolné hrboľčeky (colliculi inferiores). Medzi dolnými vybieha uzdička (commissura colliculorum inferiorum) a a po jej stranách vystupuje IV. hlavový nerv, nervus trochlearis. Z horných hrboľčekov pokračuje rameno (brachium colliculi superioris), ktoré končí v bočnom kolienkovitom telese (corpus geniculatum laterale). Z dolných taktiež vystupuje rameno dolného hrboľčeka (brachium colliculi inferioris) a vstupuje do prístredného koienkovitého telesa (corpus geniculatum mediale). Kolienkovité telesá patria už k medzimozgu. Jadrá horných hrboľčekov sú podkôrovým centrom zraku, koordinujú pohyby očnej gule, hlavy, krku a celého tela. jadrá dolných hrboľčekov sú prepájacou stanicou sluchovej dráhy. Tesne pred hornými hrboľčekmi je oblasť, ktorá obsahuje jadrá, ktoré predstavujú reflexné centrá pre reguláciu šírky zrenice.

Zdroj 
 Poznámka: Zdroj latinských názvov

Anatómia mozgu
Milada (jaskyňa)

Jaskyňa Milada sa nachádza na Silickej planine, asi 1 km JV od obce Silická Brezová v okrese Rožňava. V roku 1946 ju objavil Ján Majko so spolupracovníkmi cez 19 m hlbokú priepasť, ktorá ústi na podzemné riečisko. Tvorí ju riečna chodba a niekoľko rútivých siení a dómov. V jednom z nich sa dá vystúpiť až 65 m nad riečisko. V roku 1960 J. Jirásek prenikol cez vodný sifón, a tak v zadnej časti jaskyne objavil priestory v dĺžke 360 m. Jaskyňa sa končí prietokovým jazerom. Dĺžka jaskyne je 800 m. Zo sintrovej výplne sa vyskytujú stalaktity, stalagmity, sintrové záclony a jazierka. Neskôr do jaskyne vyrazili vstupnú štôlňu.

Jaskyňa predstavuje ponornú časť brezovsko-kečovského podzemného hydrologického systému. Systém  je vytvorený v druhohorných strednotriasových svetlých wettersteinských vápencoch silického príkrovu. Podzemný vodný tok z jaskyne sa objavuje v spodnej časti priepasti Bezodná ľadnica, odkiaľ sa neznámymi priestormi dostáva až do Kečovskej vyvieračky.

Jaskyňa je národná prírodná pamiatka. Ochrana územia bola vyhlásená v roku 1972 a novelizovaná v roku 1996. Ochranné pásmo nebolo určené.
Jaskyňa Milada je zatiaľ pre širokú verejnosť znesprístupnená.

Fauna 
Táto podzemná lokalita je významným zimoviskom netopierov. Zo 14 zistených druhov dominujú:
podkovár malý (Rhinolophus hipposideros)
podkovár veľký (Rhinolophus ferrumequinum)
netopier obyčajný (Myotis myotis)
podkovár južný (Rhinolophus euryale).
Z bezstavovcov tu žijú jaskynná žižiavka (Mesoniscus graniger), troglofilná mnohonôžka (Polydesmus denticulatus) a iné.

Referencie

Externé odkazy 
 Jaskyňa Milada - Mapa jaskyne
 Jaskyňa Milada - Fotogaléria
 Národná prírodná pamiatka Milada, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky

Silická planina
Jaskyne na Slovensku
Národné prírodné pamiatky v Košickom kraji
Chránené územia v okrese Rožňava
Silická Brezová
Majstrovstvá Európy v lakrose mužov 1995

Majstrovstvá Európy v lakrose mužov 1995 boli v 1. majstrovstvá Európy v lakrose, ktoré organizuje Európska lakrosová federácia (ELF). Konali sa v Prahe a Plzni, v Česku, za účasti 6 mužských tímov. Prvým európskym šampiónom sa stalo Anglicko.

Výsledky

Zápasy Škótska 
Základná skupina

Semifinále

Stretnutie o 3. miesto

Konečné poradie

Externé odkazy 
 Oficiálna stránka ELF

Zdroj 
 lacrossescotland.com 

Šport v 1995
Majstrovstvá Európy v lakrose
Lakros
Zasielateľ (doprava)

Zasielateľ (príslušná činnosť alebo príslušný podnik sa volá zasielateľstvo) je (fyzická alebo právnická) osoba, ktorá vo vlastnom mene, na vlastnú zodpovednosť a na účet príkazcu (obyčajne odosielateľa) obstaráva prepravu zásielok (tovaru) z miesta odoslania do miesta určenia a/alebo súvisiace služby. Činnosť zasielateľa je upravená zákonom č.455/1991 Z.z. (Živnostenský zákon) ako viazaná živnosť.

Zasielateľ okrem samotnej prepravy organizuje aj prekladanie, skladovanie, preclenie, poistenie, balenie, triedenie tovaru atď.

Nesprávne sa zasielateľ označuje aj ako špeditér alebo sprostredkovateľ.

Zdroje 
 
  Poznámka: V texte je chyba prekladu: namiesto "v mene" má byť "na účet".

Referencie 

Doprava
Logistika
Sprostredkovateľ

Sprostredkovateľ môže byť:
osoba, ktorá sprostredkúva
v doprave: zasielateľ (doprava)
skrátene: 
finančný sprostredkovateľ
sprostredkovateľ poistenia
Prielom Nitrice

Prielom Nitrice je prírodná pamiatka, ktorá sa nachádza v Strážovských vrchoch, pri obci Valaská Belá, na hornom toku rieky Nitrica. 
Predmetom ochrany sa stal kaňon, vytvorený riečkou Nitrica (Belanka).

Vyhlásená bola v roku 1990 uznesením rady ONV Prievidza č. 49/1990 z 1. marca 1990, s účinnosťou od 1. marca 1990. Výmer pamiatky so 4. stupňom ochrany je .

Referencie

Zdroj 
 enviroportal.sk

Strážovské vrchy
Prírodné pamiatky v Trenčianskom kraji
Chránené územia v okrese Prievidza
Temešská skala (prírodná rezervácia)

Temešská skala je prírodná rezervácia, ktorá sa nachádza v Malej Magure, podcelku Strážovských vrchov, na severozápadnom úpätí vrchu Temešská skala, v katastrálnom území obcí Temeš a Čavoj. 

Predmetom ochrany je súbor „zachovalých lesných spoločenstiev bučín na morfologicky výraznom vrchole Malej Magury s výskytom viacerých chránených druhov rastlín a živočíchov i významných povrchových tvarov Strážovských vrchov“.

Vyhlásená bola v roku 1986 uznesením Ministerstva kultúry SSR č. 466/1986-32 z 31. 1. 1986. Výmer pamiatky s 5. stupňom ochrany je . Ochranné pásmo nebolo určené.

Referencie

Pozri aj 
Temešská skala

Iné projekty

Zdroj 
 enviroportal.sk

Strážovské vrchy
Temešská skala
Chránené územia v okrese Prievidza
Temeš
Čavoj
Pod Homôľkou

Pod Homôľkou je prírodná rezervácia, ktorá sa nachádza v Strážovských vrchoch, na severozápadnom úpätí vrchu Homôľka, v katastrálnom území obce Dolná Poruba. 

Predmetom ochrany je súbor „chránených a ohrozených druhov rastlín v lúčnych ekosystémoch Strážovských vrchov. Významná je populácia žltohlavu najvyššieho (Trollius altissimus)“.

Vyhlásená bola v roku 1988 uznesením Ministerstva kultúry SSR č. 1161/1988-32 z 30. 6. 1988 s účinnosťou od 1. 9. 1988. Výmer pamiatky so 4. stupňom ochrany je .

Referencie

Zdroj 
 enviroportal.sk

Strážovské vrchy
Prírodné rezervácie v Trenčianskom kraji
Chránené územia v okrese Trenčín
Dolná Poruba
Rokoš (národná prírodná rezervácia)

Rokoš je národná prírodná rezervácia, ktorá sa nachádza v Nitrických vrchoch, podcelku Strážovských vrchov. Okrem celého vrchu Rokoš zaberá i susedné bralá Srnnej () a Košútovej skaly () s rozlohou  a 4. stupňom ochrany. Ochranné pásmo nebolo určené.

Predmetom je ochrana „krajinného rázu, lesných, lúčnych a skalných biocenóz na vedeckovýskumné a kultúrno-výchovné ciele. Je to jediná lokalita Západných Karpát, kde rastie súčasne borovica lesná i dub plstnatý, čo vytvára prelínanie horskej a xerotermnej vegetácie na najjužnejšom predhorí Karpát.“

Nachádza sa v katastrálnom území obcí Omastiná, Uhrovské Podhradie, Nitrianske Rudno, Diviacka Nová Ves a Diviaky nad Nitricou v okrese Prievidza a okrese Bánovce nad Bebravou v Trenčianskom kraji. Vyhlásená bola v roku 1974 uznesením Ministerstva kultúry SSR č. 3623/1974-OP z 27. 5. 1974 s účinnosťou od 1. 6. 1974.

Referencie

Iné projekty

Externé odkazy 
 Národná prírodná rezervácia Rokoš, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky
 Poloha na turistickej mape

Strážovské vrchy
Národné prírodné rezervácie v Trenčianskom kraji
Chránené územia v okrese Bánovce nad Bebravou
Chránené územia v okrese Prievidza
Omastiná (obec) 
Uhrovské Podhradie
Nitrianske Rudno (obec)
Diviacka Nová Ves (okres Prievidza)
Diviaky nad Nitricou
Volvo V70

Volvo V70 je kombi vyššej strednej triedy, ktoré od roku 1996 vyrába švédska automobilka Volvo Personvagnar. Je blízko podobný so sedanmi S60, S70 a S80, rovnako ako s modelmi Cross Country (XC) a XC70 s pohonom všetkých kolies.

Od jeho počiatkov, prešlo Volvo V70 tromi generáciami, pričom druhú navrhol dizajnér Peter Horbury.



Prvá generácia (1996 – 2000)

Pôvodné V70 bolo vylepšeným kombi 850. Volvo ponúkalo voliteľnú výbavu Torslanda – nazvanú po výrobnom závode Torslandaverken. Medzi ostatné výbavy patrili:
 Sports – so zliatinovými diskami kolies, zadným spojlerom a hmlovkami
 Comfort – s detskou sedačkou, klimatizáciou alebo strešným oknom a palubným počítačom
 Luxury – s koženým čalúnením s elektricky ovládaným sedadlom vodiča, automatickou klimatizáciou a tempomatom, dreveným obložením, RTI,
 Estate – so strešným nosičom, samonastaviteľným zadným pružením a sieťou na batožinu
 Winter – so stieračmi/ostrekovačmi predných svetlometov, vyhrievanými prednými sedadlami a trakčnou kontrolou
 Design – s červeným dreveným/koženým volantom, červeným dreveným obložením a koženým čalúnením

Motory
Benzínové

Naftové

Plyn

T5 a R boli sériou vysokovýkonných modelov s jediným skutočným rozdielom, že sa montovali s bodykitom "R". Modely T5 boli vybavené športovo upravenými prepĺňanými motormi v objemoch 2,0 a 2,3 litra s maximálnym plniacim tlakom turbodúchadla 10,5 psi a zliatinovými diskami kolies s turbínovým dizajnom, kým LT modely mali prepĺňané motor s objemom 2,4 litra s plniacim tlakom turbodúchadla 6 až 7 psi. Modely R boli vybavené bodykitom z výroby (predný a zadný spojler a zliatinové disky kolies antracitovej farby) so širokou škálou unikátnych farieb.

Druhá generácia (2000 – 2007)

Koncom roku 1999 (v Severnej Amerike v roku 2001), vydalo Volvo preštylizovaný model V70 na základe novej platformy P2, ktorá samotná bola po prvýkrát použitá na švédskom automobile Volvo S80 v roku 1997. Výroba druhej generácie bola ukončená v roku 2007.

Motory
Benzínové

Naftové

Plyn

Tretia generácia (2007 – 2016)

Tretia generácia Volva V70 bola oficiálne odhalená Volvom dňa 2. februára 2007. Pod novým V70 je použitá platforma Ford EUCD a mnoho častí z interiéru zdieľa s druhou generáciou modelu S80. Priestor pre nohy na zadných sedadlách narástol o dva centimetre a upravený dizajn piatych dverí sa pričinil na náraste objemu batožinového priestoru o 55 litrov. Piate dvere majú voliteľné elektrické otváranie a zatváranie.

Od tejto generácie sa model V70 vyrába jedine s platformou s predným náhonom na základe novej platformy S80.

Od modelového roku 2011 sa nepredáva Volvo V70 v Severnej Amerike. Na jeho mieste sa objavil model XC70 vo verzii s predným náhonom, ktorý sa tiež predáva na Európskom trhu.

Motory
Benzínové motory

Naftové motory

Referencie

Iné projekty

Externé odkazy
Volvo V70 – na Volvo UK
V70R.com
VolvoForum.com

Zdroj

Automobily Volvo
Kombi
Crossovery
Automobily s predným náhonom
Automobily s pohonom 4 × 4
Automobily vyššej strednej triedy
ACR Messina

Associazione Calcio Rinascita Messina alebo len Messina je futbalový klub z talianskeho mesta Messina. Hráva piatu najvyššiu taliansku futbalovú súťaž Serie D.

História 
História klubu sa začína v roku 1900, keď vznikol Messina Football Club. Klub v priebehu svojej existencie zmenil meno z rôznych dôvodov ešte mnohokrát. V roku 1910 na Società Ginnastica Garibaldi Messina, o niekoľko rokov neskôr na US Messinese. 20-te roky boli v znamení spájania mestských klubov do jedného. Spočiatku hrávala Messina iba regionálne súťaže, do najvyššej talianskej ligy sa dostala až v sezóne 1921/22. V roku 1926 bol klub preradený až do tretej ligy. Do Série B sa klub trvalejšie dostal až v roku 1932, keď tam strávil 6 sezón. Nasledovalo slabšie obdobie, ktoré vyvrcholilo až rozpustením klubu v roku 1941. Jeho miesto zaujal klub US Peloro 1906, tento sa o štyri roky neskôr premenoval na AS Messina. V roku 1947 po ďalšom miestnom spojení vznikol Associazione Calcio Riunite Messina. V roku 1950 sa Messina vrátila do Série B. Tento raz tam vydržala 13 rokov a jej pôsobenie a neskončilo zostupom ako predtým, ale naopak postupom do Série A. V najvyššej súťaži strávil klub dve sezóny po ktorých pokračoval ďalšie tri roky v druhej lige. Následných skoro 20 rokov strávila Messina v nižších súťažiach. Do Série B sa Messina vrátila v roku 1986. V roku 1992 z druhej ligy zostúpila. Kvôli finančným problémom bol klub vylúčený z profesionálneho futbalu v krajine a následne rozpustený. V lete 1993 tak vznikol klub AS Messina. Aj tento klub bol nakoniec z finančných dôvodov rozpustený. Stalo sa tak v roku 1999. Jeho miesto zaujal klub Football Club Messina Peloro. Do Série B sa nová Messina vrátila v roku 2001. V roku 2004 dokonca postúpila do Série A, kde strávila 3 sezóny. Nasledoval zostup, najprv do Série B, ďalší rok ešte nižšie. V roku 2008 bol z dôvodu veľkých finančných problémov vylúčený aj z tretej ligy. Bol vyhlásený ďalší bankrot a vznikol ďalší klub pod menom AC Rinascita Messina. Od sezóny 2008/09 hráva Messina Sériu D.

Športové úspechy 
Serie B – 1
 prvé miesto: 1962 – 63

Tretia liga – 2
 prvé miesto: 1949 – 50, 1985 – 86

Štvrtá liga – 2
 prvé miesto: 1982 – 83, 1999 – 00

Zdroj

Externé odkazy 
Oficiálna webová stránka

Talianske futbalové kluby
Organizácie založené v 1900
Serie A 2012/2013

Serie 2012/2013 je 111. ročník talianskej najvyššej futbalovej súťaže Serie A. Sezóna začína 25. augusta 2012. Obhajcom trofeje je Juventus. Pred začiatkom sezóny boli odrátané 2 body z dôvodu korupčného škandálu Atalante a nováčikovi z Pescary. Rozhodnutím odvolacieho súdu nakoniec Pescara o body neprišla.

Kluby v sezóne 2012 – 13 
 Atalanta
 Bologna
 Cagliari
 Catania
 Chievo
 Fiorentina
 Genoa
 Internazionale
 Juventus
 Lazio
 AC Miláno
 Neapol
 Palermo
 Parma
 Pescara
 AS Rím
 Sampdoria
 Siena
 Torino
 Udinese

Referencie

Zdroj 

Serie A
Futbal v 2012
Futbal v 2013
Katarína Horáková

Prof. RNDr. Katarína Horáková, DrSc., rod. Breuerová, (* 12. október 1934, Bratislava) je profesorka všeobecnej biológie z Fakulty chemickej a potravinárskej technológie Slovenskej technickej univerzity v Bratislave. Popri pedagogickej práci sa vedecky zaoberala vyhľadávaním nových, biologicky aktívnych látok s antimikrobiálnymi, antioxidačnými a protinádorovými vlastnosťami.

Externé odkazy 
 Blog Katarína Horáková
 Autori Plat4M Books 

Narodenia v 1934
Osobnosti z Bratislavy
Slovenskí mikrobiológovia
Bradlo (národná prírodná rezervácia)

Bradlo je národná prírodná rezervácia, ktoré sa nachádza v južnej časti Strážovských vrchov, pri obci Ľutov. Rozprestiera sa na juhozápadných a západných svahoch vrchu Bradlo () a 5. stupňom ochraňuje územie s rozlohou .

Predmetom ochrany je „xerotermná vegetácia, vzácne horské a dealpínske druhy rastlín (aj vstavačovité) na mezozoickom podklade (vápence, dolomity, kremence, kremité pieskovce), bučiny, dúbravy a lesostepné spoločenstvá“.

Vyhlásená bola výnosom Ministerstva kultúry SSR č. 1160/1988-32 z 30. júna 1988.

Referencie

Zdroj 
 enviroportal.sk

Strážovské vrchy
Národné prírodné rezervácie v Trenčianskom kraji
Chránené územia v okrese Bánovce nad Bebravou
Ľutov
Vápeč (národná prírodná rezervácia)

Vápeč je národná prírodná rezervácia, ktorá sa nachádza v západnej časti Strážovských vrchov, pri obci Horná Poruba. Pokrýva prevažnú časť vrchu Vápeč () a 5. stupňom ochraňuje územie s rozlohou . Je súčasťou Chránenej krajinnej oblasti Strážovské vrchy. Ochranné pásmo nebolo určené.

Predmetom ochrany je atraktívna časť vrchu s dolomitovými odkryvmi a „vápnomilná xerotermná vegetácia s výrazným zastúpením vstavačovitých“.

NPR bola vyhlásená vyhláškou Ministerstvom životného prostredia SR č. 83/1993 Z.z. z 23. marca 1993.

Referencie

Iné projekty

Zdroj 
 enviroportal.sk

Strážovské vrchy
Národné prírodné rezervácie v Trenčianskom kraji
Horná Poruba
Alkaios

Alkaios (starogr. Άλκαῖος – Alkaios, ) môže byť:
 v gréckej mytológii:
 syn Persea a Andromedy, pozri Alkaios (syn Persea)
 syn Herakla a Omfaly, pozri Alkaios (syn Herakla)
 syn Androgea z Kréty, pozri Alkaios (syn Androgea)
 syn Rhadamanthya a Alkmény, Alkaios (syn Rhadamanthya)
 starogrécky básnik z polovice šiesteho storočia pred Kr., pozri Alkaios z Mytilény
 starogrécky autor niekoľkých epigramov (cca 200 pred Kr.), pozri Alkaios z Messénie
Majstrovstvá Európy v lakrose žien 2003

Majstrovstvá Európy v lakrose žien 2003 boli neoficiálne majstrovstvá Európy v lakrose žien. Konali sa v Göttingene, v Nemecku od 1.3. augusta 2003, za účasti 6 ženských tímov (zo 4 krajín). Svoj štvrtý titul získali hráčky Anglicka.

Popri 4 národných reprezentačných tímoch sa predstavili aj "B" výbery Škótska a domáceho Nemecka.

Výsledky

Konečné poradie

Externé odkazy 
 Oficiálna stránka ELF

Zdroj 
 ME 2003 na stránke activityworkshop 
 German lacrosse report 

Šport v 2003
Majstrovstvá Európy v lakrose
Lakros
Škótske národné lakrosové družstvo žien

Škótske národné lakrosové družstvo žien je národné družstvo žien, ktoré reprezentuje Škótsko v medzinárodných lakrosových súťažiach, podujatiach a priateľských zápasoch. Funguje pod záštitou asociácie Lacrosse Scotland. Jeho najvýraznejším úspechom je bronz na Majstrovstvách sveta 1986 či prvenstvo na Majstrovstvách Európy 1998. 

Škótske družstvo žien sa predstavilo hneď na prvých majstrovstvách sveta i na prvých majstrovstvách Európy, odkedy sa hrá ženská kategória. V roku 2008 viedla družstvo ako hlavný tréner Martha Cornbrooksová.

Výsledky 
Majstrovstvá sveta

Majstrovstvá Európy

Referencie

Pozri aj 
 Škótske národné lakrosové družstvo mužov

Externé odkazy 
 Oficiálna stránka škótskej asociácie

Zdroj 
 Výsledky na stránke activityworkshop.net 
 Výsledky škótskeho družstva 

Národné lakrosové družstvá
Lakros
Lakros v Škótsku
Majstrovstvá Európy v lakrose 2008

Majstrovstvá Európy v lakrose 2008 boli v poradí 9. majstrovstvá Európy v lakrose, ktoré organizuje Európska lakrosová federácia (ELF). Konali sa v Lahti, vo Fínsku od 6.16. augusta 2008, za účasti 18 mužských a 10 ženských tímov. Nováčikmi turnaja bolo až 10 tímov: Španielsko, Nórsko, Rakúsko, Švajčiarsko, Francúzsko a Slovensko u mužov a Írsko, Rakúsko, Fínsko a Holandsko u žien.

V mužskej kategórii zvíťazil siedmykrát vo svojej histórii tím Anglicka, Walesanky získali titul tretíkrát.

Výsledky

Muži

Základné skupiny 

Skupina A 

Skupina C

Skupina B

Nadstavbové skupiny

Skupina o 13.18. miesto 

Skupina H

Skupina I

Skupina o 7.12. miesto 

Skupina F

Skupina G

Skupina o 1.6. miesto 

Skupina D

Skupina E

Play-off

Ženy

Skupiny

Konečné poradie 

Muži

Ženy

Externé odkazy 
 Oficiálna stránka ELF

Zdroj 
 ME 2008 na oficiálnej stránke Slovenskej lakrosovej federácie 
 ME 2008 na oficiálnej stránke Českej lakrosovej federácie 

Šport v 2008
Majstrovstvá Európy v lakrose
Lakros
Asterios

Asterios alebo Asterión (starogr. Ἀστέριος, Ἀστερίων – Asterios, Asterión, ) môže byť v gréckej mytológii:
 krétsky kráľ, manžel Európy, pozri Asterios (krétsky kráľ)
 syn Nélea a Chlóridy, pozri Asterios (syn Nélea)
 syn obra Anaka, pozri Asterios (syn Anaka)
Turecké národné volejbalové družstvo žien

Turecké národné volejbalové družstvo žien reprezentuje Turecko v medzinárodných volejbalových súťažiach a podujatiach a priateľských zápasoch. Funguje pod záštitou Tureckého volejbalového zväzu (TVF). Najväčší úspech je 2. miesto z Majstrovstiev Európy 2003. Vo finále vtedy prehrali s Poľskom 0:3.

Účasti

Majstrovstvá sveta 
 2006: 10. miesto
 2010: 6. miesto

(Na ostatné Majstrovstvá sveta sa Turecko nekvalifikovalo.)

Majstrovstvá Európy 
 1963: 10. miesto
 1967: 12. miesto
 1981: 12. miesto
 1989: 11. miesto
 1995: 11. miesto
 2003: 2. miesto
 2005: 6. miesto
 2007: 10. miesto
 2009: 5. miesto
 2011: 3. miesto
 2013: kvalifikovalo sa

(Na ostatné Majstrovstvá Európy sa Turecko nekvalifikovalo.)

Olympijské hry 
 2012: kvalifikovalo sa

(Na ostatné Olympijské hry sa Turecko nekvalifikovalo.)

Svetový pohár 
 2003: 7. miesto

(Na ostatné Svetové poháre sa Turecko nekvalifikovalo.)

Pozri aj 
 Turecké národné volejbalové družstvo mužov

Externé odkazy 
 Oficiálna stránka Tureckého volejbalového zväzu 

Národné volejbalové družstvá
Volejbal
Volejbal v Turecku
Bond Bug

Bond Bug je malý britský 2-sedadlový 3-kolesový športový automobil, ktorý vyrábala spoločnosť Bond Cars v rokoch 1970 až 1974. Po získaní spoločnosti Bond Cars firmou Reliant, spoločnosť poverila Toma Karena zo štúdia Ogle Design návrhom zábavného automobilu. Bol to mikroautomobil klinového tvaru so zdvíhacím krytom kokpitu a plátnom na boku namiesto konvenčných dverí. Bond Bug mal základ v novo navrhnutom ráme inžiniera Johna Crosthwaita a v niektorých podvozkových častiach automobilu Reliant Regal.

Motor 

Motor bol vpredu montovaný ľahký hliníkový štvorvalec s objemom 700 cm³ (neskôr zvýšený na 750 cm³), ktorý vystupoval až do interiéru. Počas jeho zavedenia do výroby mal motor výkon 22 kW/30 koní. Verzia 700ES mala upravenú hlavu valcov, ktorá dovolila nárast kompresného pomeru zo 7,35:1 na 8,4:1. Vtedy už poskytoval výkon 23 kW/31 koní a tiež zlepšený priebeh krútiaceho momentu.

Referencie

Iné projekty

Externé odkazy
 Bondbugfiles.com
 Oficiálna webstránka

Zdroj

Automobily Reliant
Automobily Bond
Automobily so zadným náhonom
Miniautomobily
Trojkolesové motorové vozidlá
Automobilky Spojeného kráľovstva
Nórske národné lakrosové družstvo mužov

Nórske národné lakrosové družstvo mužov je národné družstvo mužov, ktoré reprezentuje Nórsko v medzinárodných lakrosových súťažiach, podujatiach a priateľských zápasoch. Funguje pod záštitou Norges Lacrosse Forbund (NLF), ktorá je členom Nórskej federácie amerických športov (Norges Amerikanske Idretters ForbundNAIF). Jeho najlepším umiestnením je 24. miesto na majstrovstvách sveta a 12. miesto na majstrovstvách Európy. 

Svoj prvý súťažný zápas odohralo družstvo v roku 2008 na 9. ME v Lahti, kde skončilo na 14. mieste. V roku 2015 viedol družstvo ako hlavný tréner Aksel Kvaal.

Výsledky 
Majstrovstvá sveta

Majstrovstvá Európy

Referencie

Pozri aj 
 Nórske národné lakrosové družstvo žien

Externé odkazy 
 Norges Lacrosse Forbund na oficiálnej stránke Nórskej federácie amerických športov 

Národné lakrosové družstvá
Lakros
Národné
Poľské národné lakrosové družstvo mužov

Poľské národné lakrosové družstvo mužov je národné družstvo mužov, ktoré reprezentuje Poľsko v medzinárodných lakrosových súťažiach, podujatiach a priateľských zápasoch. Funguje pod záštitou Polska Federacja Lacrosse (PFL), predtým to bol Polski Związek Lacrosse (PZL). Jeho najlepším umiestnením je 14. miesto na majstrovstvách sveta. Na majstrovstvách Európy sa predstavilo prvýkrát v roku 2016 a dosiahlo na nich tiež 14. miesto. 

Družstvo vzniklo v roku 2009, kedy odohralo aj prvý zápas. Svoj prvý súťažný zápas v roku 2010 na MS 2010 v Manchesteri, kde skončilo na 14. mieste. V roku 2016 viedol družstvo ako hlavný tréner Američan Kyle Plumly.

Výsledky 
Majstrovstvá sveta

Majstrovstvá Európy

Referencie

Pozri aj 
 Poľské národné lakrosové družstvo žien

Externé odkazy 
 Oficiálna stránka Polski Związek Lacrosse (archive.org) /
 Polska Federacja Lacrosse /

Národné lakrosové družstvá
Lakros
Národné
Maďarské národné lakrosové družstvo mužov

Maďarské národné lakrosové družstvo mužov je národné družstvo mužov, ktoré reprezentuje Maďarsko v medzinárodných lakrosových súťažiach, podujatiach a priateľských zápasoch. Funguje pod záštitou Magyarországi Lacrosse Szövetség (MLSZ). V roku 2016 sa prvýkrát zúčastnilo vrcholného podujatia, keď v Budapešti organizovalo Majstrovstvá Európy 2016, na ktorých obsadilo 17. miesto. 

Družstvo vzniklo v roku 2011 a pôvodne sa malo predstaviť už na Majstrovstvá Európy 2012.  už na V roku 2016 viedol družstvo ako hlavný tréner Američan Ricky Schwartzberg.

Výsledky 
Majstrovstvá sveta

Majstrovstvá Európy

Referencie

Externé odkazy 
 Oficiálna stránka Magyarországi Lacrosse Szövetség /
 Staršia stránka Magyarországi Lacrosse és Inter-Crosse Szövetség (archive.org) /
 Staršia stránka Magyarországi Lacrosse Szövetség 

Národné lakrosové družstvá
Lakros
Národné
Svetová kvalifikácia v basketbale mužov na LOH 2012

Svetová kvalifikácia v basketbale mužov na LOH 2012 bola svetová kvalifikácia v basketbale mužov na Letné olympijské hry 2012 v Londýne, ktorú organizuje Medzinárodná basketbalová federácia (FIBA). Konala sa v Caracase, vo Venezuele od 2.8. júla 2012, za účasti 12 tímov. Bojovalo sa o 3 miestenky na olympijský turnaj. Zaujímavosťou turnaja bolo, že po semifinále nenasledovalo finále, iba zápas o 3. miesto, ktorý určil tretieho postupujúceho na olympijský turnaj.

Aréna

Kvalifikovaní účastníci 

Pozn: Číslo v zátvorke udáva umiestnenie v medzinárodnom rebríčku FIBA v roku 2011.

Nasadenie do výkonnostných košov

Výsledky

Základné skupiny

Skupina A

Skupina B

Skupina C

Skupina D

Play-off

Štvrťfinále

Semifinále

Stretnutie o 3. miesto

Konečné poradie

Referencie

Pozri aj 
 Svetová kvalifikácia v basketbale žien na LOH 2012

Zdroje 
 Kvalifikácia 2012 na oficiálnej stránke FIBA 
 Výsledky na todor66.com 

Basketbal v 2012
Muži
Basketbal
Basketbal
Majstrovstvá CONCACAF vo futsale 2012

Majstrovstvá CONCACAF vo futsale 2012 boli 5. majstrovstvá CONCACAF vo futsale mužov. Bolo to najvyššie severoamerické podujatie CONCACAF vo futsale v roku 2012. Konalo sa od 2.8. júla 2012 v Guatemala City, v Guatemale, za účasti 8 tímov. Guatemala hostila severoamerické majstrovstvá už po tretíkrát, keď predtým to bolo v rokoch 1996 a 2008. Zápasy sa odohrali v aréne Domo Polideportivo de la CDAG s kapacitou 7 500 divákov. Pred samotným turnajom prebehla priamo v dejisku dvojzápasová kvalifikácia medzi tímami Salvádora a Kanady.

Majstrovstvá CONCACAF boli zároveň kvalifikáciou na Majstrovstvá sveta FIFA 2012, ktoré sa konali v Thajsku. Kvalifikovali sa na ne 4 najlepšie tímy.

Kvalifikácia 
Karibský kvalifikačný turnaj v podobe Majstrovstiev Karibiku 2012 sa nekonal, pretože Dominikánska republika, Guyana, Haiti a aj Trinidad a Tobago sa odhlásili z turnaja. Priamo tak postupovali organizátor Kuba a Svätý Krištof a Nevis.

Účastníci 

Pozn: Číslo v zátvorke udáva umiestnenie v aktuálnom medzinárodnom rebríčku FIFA k 18. júnu 2012.

Výsledky

Základné skupiny

Skupina A

Skupina B

Play-off

Semifinále

Stretnutie o 3. miesto

Finále

Konečné poradie

Pozri aj 
 Majstrovstvá Európy UEFA vo futsale 2012
 Majstrovstvá Ázie vo futsale 2012

Referencie

Externé odkazy 
 Oficiálna stránka CONCACAF /

Zdroje 
 Majstrovstvá CONCACAF 2012 na stránke CONCACAF /
 Majstrovstvá CONCACAF 2012 na stránke futsalplanet.com 

Futsal v 2012
Majstrovstvá CONCACAF vo futsale
Futsal
Waleské národné lakrosové družstvo žien

Waleské národné lakrosové družstvo žien je národné družstvo žien, ktoré reprezentuje Wales v medzinárodných lakrosových súťažiach, podujatiach a priateľských zápasoch žien. Funguje pod záštitou Welsh Lacrosse Association (WLA). Jeho najvýraznejším úspechom je 4. miesto na Majstrovstvách sveta či 3-násobné víťazstvo na Majstrovstvách Európy. 

Waleské družstvo žien sa predstavilo hneď na prvých majstrovstvách sveta i na prvých majstrovstvách Európy, odkedy sa hrá ženská kategória. V roku 2012 viedla družstvo ako hlavný tréner Rebecca Roberts-Gawenová.

Výsledky 
Majstrovstvá sveta

Majstrovstvá Európy

Referencie

Pozri aj 
 Waleské národné lakrosové družstvo mužov

Externé odkazy 
 Oficiálna stránka Welsh Lacrosse Association 

Národné lakrosové družstvá
Lakros
Lakros vo Walese
Schreiber

Schreiber, Šrejber:
 Eduard Schreiber
 Jozef Schreiber
 Moše Schreiber
Società Sportiva Lazio (ženy)

Società Sportiva Lazio Calcio Femminile známy aj ako Lazio je ženský futbalový klub z talianskeho mesta Rím. Hráva najvyššiu taliansku ženskú futbalovú súťaž Sériu A. S 5-timi titulmi je historicky druhý najúspešnejší taliansky ženský futbalový klub.

História 
Ženský futbalový oddiel vznikol v roku 1968 ako Lazio 2000 a stal sa jedným z mnohých športových odvetví, ktoré fungovali v rámci športového klubu Lazio. Hneď v nasledujúcom roku po svojom založení sa tím pripojil do najvyššej ženskej futbalovej súťaže v krajine. V roku 1972 zaznamenalo Lazio prvý čiastkový úspech, keď vyhralo skupinu A v rámci prvej ligy. V roku 1975 sa klub premenoval na SS Lazio CF Lubiam. V roku 1978 sa klubu podarilo vyhrať prvú trofej, keď triumfoval v Coppe Italia. O sezónu neskôr vyhralo Lazio svoj prvý ligový titul. Tento úspech zopakovalo aj v nasledujúcej sezóne. Ďalšiu trofej vyhralo v roku 1985, keď vyhralo opäť Taliansky pohár. Nasledovalo premenovanie na SS Lazio CF. V sezóne 1986/87 získalo Lazio double, keď vyhralo v lige, aj v pohári. Titul v ďalšej sezóne obhájilo. Nasledovalo 10 slabších rokov, po ktorých v roku 1999 vyhrali futbalistky Lazia opäť národný pohár. Zatiaľ posledný titul získalo Lazio v sezóne 2001/02. O rok neskôr získalo ešte Coppa Italia. Od roku 2005 sa klub pohybuje striedavo medzi Sériou A, Sériou A2 a Sériou B. V súčasnosti hráva Sériu A.

Športové úspechy 
Serie A - 5
  prvé miesto: 1979, 1980, 1986/87, 1987/88, 2001/02

Coppe Italia - 5
  prvé miesto: 1978, 1985, 1986/87, 1998/99, 2002/03

Zostava

Externé odkazy 
Oficiálna webová stránka

S.S. Lazio
Talianske ženské futbalové kluby
Futbalové kluby založené v 1968
Tour de France 2012

Tour de France 2012 bol 99. ročník cyklistických pretekov Tour de France. Tento ročník začal 30. júna v belgickom Liège a skončil 22. júla 2012 na Avenue des Champs-Élysées v Paríži. Víťazstvo neobhájil Austrálčan Cadel Evans a celkovo zvíťazil Brit Bradley Wiggins.

Tímy 
Na štart nastúpilo celkom 22 tímov:

Etapy

Vedenie po etapách 

Poznámky
 V etape číslo 1, si obliekol zelené tričko Bradley Wiggins, ktorý bol druhý v celkovom aj v bodovom umiestnení.
 V etape číslo 2, si obliekol zelené tričko Peter Sagan, ktorý bol druhý v bodovom umiestnení.

Konečné poradie

Klasifikácia tímov

Referencie

Iné projekty

Externé odkazy 
 Oficiálna stránka pretekov , , , 
 Slovenská stránka o Tour de France (neoficiálna) 
 Koľko zarobili na TfD 2012 jednotlivé tímy 

 
Tour de France
Cyklistika v 2012
2012 v Belgicku
2012 vo Francúzsku
Transrodový človek

Transrodový človek je človek, ktorého vzhľad, správanie alebo osobné charakteristiky sú odlišné od stereotypov typického muža alebo typickej ženy. „Je to pojem používaný vo vzťahu ku každému, koho rodová identita sa nezhoduje so spoločenskými očakávaniami na rodové roly determinované pohlavím, ktoré bolo priznané, pridelené pri narodení”.

Terminológia 
Medzi iné názvy patria: transrodová osoba, transgender človek/osoba, transgender, transčlovek/trans človek, transosoba/trans osoba, zriedkavo transgenderový človek, trangenderová osoba; .

Transgenderizmus alebo zriedkavejšie transgender je stav alebo situácia bytia transrodovou osobou resp. správanie transrodovej osoby (vo všetkých významoch termínu transrodová osoba). Prídavné meno znie transrodový, transgender alebo zriedkavo transgenderový.

V angličtine je termín transgender podľa Oxford English Dictionary prvýkrát doložený v roku 1974; v slovenskom národnom korpuse (verzia z júna 2012) je najstarší výskyt slova transgender k roku 2002, výraz transrodový je neologizmus.

Výzor, správanie a/alebo osobnosť transrodového človeka sa odlišuje od stereotypov (spoločenských očakávaní) o tom, akí by mali byť muži a aké by mali byť ženy. Patrí sem každý človek, ktorý si akýmkoľvek spôsobom mení gender (rod).

Pojem transrodový človek zahŕňa okrem iného:
 transsexuálov (pred operáciou, po operácii alebo bez operácie)
 transvestitov
 crossdresserov
 drag queen
 genderqueer
 osoby vnímané adrogýnne, atď.

Referencie

Iné projekty

Externé odkazy 
 Homo? Hetero? Trans? Čo … ?
 translide.cz – stránka českej komunity „transľudí“

LGBT
Neologizmy
Rodová identita
Írske národné lakrosové družstvo žien

Írske národné lakrosové družstvo žien je národné družstvo žien, ktoré reprezentuje Írsko v medzinárodných lakrosových súťažiach, podujatiach a priateľských zápasoch. Funguje pod záštitou Ireland Lacrosse. Jeho najlepším umiestnením je 5. miesto na majstrovstvách sveta či 4. miesto na majstrovstvách Európy.

História 
Po vzniku Irish Ladies Lacrosse Association (ILLA) v roku 1930 vzniklo aj prvé národné lakrosové družstvo žien. Svoje zápasy mohlo hrať iba s konštituentnými krajinami monarchie, prípadne s americkými klubovými celkami. Svoj posledný posledný zápas práve proti americkému tímu odohralo v roku 1964. V roku 1970 zanikla aj ILLA.

Írske družstvo žien bolo znovu vybudované až v roku 2005. Prihlásilo sa na Majstrovstvá Európy nováčikov 2005 v dánskej Kodani, ktoré aj vyhralo. V roku 2012 viedol družstvo ako hlavný tréner Lauren Schneider.

Výsledky 
Majstrovstvá sveta

Majstrovstvá Európy

Majstrovstvá Európy nováčikov

Referencie

Pozri aj 
 Írske národné lakrosové družstvo mužov

Externé odkazy 
 Oficiálna stránka írskej asociácie

Zdroj 
 Výsledky na stránke activityworkshop.net 
 História írskeho lakrosu 

Národné lakrosové družstvá
Lakros
Lakros v Írsku
Švédske národné lakrosové družstvo žien

Švédske národné lakrosové družstvo žien je národné družstvo žien, ktoré reprezentuje Švédsko v medzinárodných lakrosových súťažiach, podujatiach a priateľských zápasoch. Funguje pod záštitou Sverige Lacrosse. Jeho najlepším umiestnením je 4. miesto na majstrovstvách Európy či 19. miesto na majstrovstvách sveta. 

Švédske družstvo žien odohralo svoj prvý súťažný zápas v roku 1997 na domácich ME v Štokholme, kde skončilo na 4. pozícii. V roku 2012 viedla družstvo ako hlavný tréner Teckla Jackson, ktorá je zároveň aj trénerkou ženského tímu Farsta Lacrosse. Na svojich prvých Majstrovstvách sveta, ktoré sa konali v roku 2013 v kanadskej Oshawe, skončilo družstvo po 8 prehrách a bez víťazstva na poslednom, 19. mieste.

Výsledky 
Majstrovstvá sveta

Majstrovstvá Európy

Referencie

Pozri aj 
 Švédske národné lakrosové družstvo mužov

Externé odkazy 
 Oficiálna stránka švédskej federácie 
 Švédsky lakrosový blog

Zdroj 
 Výsledky na stránke activityworkshop.net 

Národné lakrosové družstvá
Lakros
Lakros vo Švédsku
Chránená krajinná oblasť Blaník

Chránená krajinná oblasť Blaník (CHKO Blaník) bola vyhlásená 29. decembra 1981. Je to najmenšia CHKO v Česku. Jej rozloha je 40,31 km2. Najvyšším bodom oblasti je vrchol Veľkého Blaníka (), naopak najnižší bod je tok rieky Blanice v Ostrove (). CHKO Blaník sa nachádza v Stredočeskom kraji, južne od mesta Vlašim. Najväčšou obcou sú Louňovice pod Blaníkem, kde tiež sídli správa CHKO. 

Dôvodom jej zriadenia bolo zachovanie prírodného a kultúrneho dedičstva krajiny.

Geomorfológia 
Celej CHKO dominujú vrcholy Veľkého Blaníka () a Malého Blaníka (). Ďalšími významnými vrcholmi sú Křížovská hůra () a Býkovická hůrka ().

Maloplošné chránené územia 

 PP Částrovické rybníky (3,56 ha)
 PR Malý Blaník (12,71 ha)
 PR Podlesí (9,89 ha)
 PP Rybník Louňov (1,88 ha)
 PR Veľký Blaník (84,68 ha)

V správe CHKO Blaník sú i chránené územia, ktoré ležia mimo CHKO:
 NPR Drbákov - Albertovy skály
 NPP Hadce u Želivky
 NPP Chýnovská jeskyně
 NPP Jankovský potok
 NPP Kaňk
 NPP Luční
 NPP Medník
 NPP Rybníček u Hořan
 NPP Stročov
 NPR Ve Studeném
 NPR Voděradské bučiny

Lesy 

Lesy pokrývajú asi 31% územia CHKO Blaník. Najvýznamnejšou drevinou je smrek, ktorý tvorí asi 57% lesa. Potom nasleduje borovica, ktorá tvorí asi 20%. Ďalej nasleduje buk (7%) a  smrekovec (6,5%). Zvyšok tvoria napríklad breza (2,7%), dub (2%), hrab (1%) a jedľa (0,8%)

Živočíšstvo 
Z cicavcov, ktorých v CHKO žije asi štyridsať druhov, sú vzácne netopier čierny a netopier veľký.
Z vtákov napríklad prepelica poľná, rybárik riečny či kaňa močiarna.
Z plazov sa tu vyskytuje napríklad vretenica severná a z obojživelníkov mlok bodkovaný, kunka červenobruchá, rosnička zelená, hrabavka škvrnitá, či skokan ostropyský. Z chrobákov napríklad pásavka alebo bystruška. Vyskytujú sa tu vážky a tiež asi 200 druhov pavúkov.
Z vodných mäkkýšov stoja za zmienku napríklad korýtka, kružníci, ktorí sú v červenej knihe ohrozených druhov, a hrachovka (Pisidium supinum).

Rastlinstvo 

CHKO Blaník je bohatá na rastliny z vodného a močiarneho prostredia, ale tiež lúčneho. Vyskytujú sa tu napríklad ostrice, či hviezdica močiarna alebo tiež vstavačovec májový, ďalej napríklad ľalia zlatohlavá.

Geológia 
Na vrcholkoch sa vyskytujú prevažne ortoruly, ale na väčšine územia sa vyskytujú pararuly. Ďalej sa tu vyskytuje napríklad aplit.

Pozri aj 
 Zoznam chránených území v okrese Benešov

Iné projekty

Externé odkazy 
 Profil krajinnej oblasti na stránkach projektu Ochrana prírody a krajiny v Českej republike
 Beran L. (2006). Prísprvok k poznaniu vodných mäkkýšov CHKO Blaník (Česká republika). Malacologica Bohemoslovaca 5: 46-50.

Zdroj 

 
Blaník
Blaník